Cyber-shot-brugervejledning
Udskriv
Hovedside > Fejlfinding > Fejlfinding > Optagelse af stillbilleder/film

## Optagelse af stillbilleder/film

Kan ikke optage billeder.

- Hvis billeder optages på den interne hukommelse, selvom der er sat et hukommelseskort i kameraet, skal du sørge for, at hukommelseskortet er sat helt ind i kameraet.

- Kontroller den ledige kapacitet i den interne hukommelse eller på hukommelseskortet. Hvis lagerenheden er fuld, skal du gøre et af følgende:

- Slet billeder, du ikke behøver. [Detaljer] [Detaljer]

- Udskift hukommelseskortet.

- Du kan ikke optage billeder, mens blitzen oplades.

- Det anbefales, at du anvender følgende hukommelseskort, når du optager film:

- "Memory Stick PRO Duo" (Mark2), "Memory Stick PRO-HG Duo"

- SD-hukommelseskort eller SDHC-hukommelseskort (klasse 4 eller hurtigere)

- Indstil tilstandsvælgeren til (Stillbillede), når du optager stillbilleder.

- Indstil tilstandsvælgeren til (Film) ved optagelse af film.

Smiludløserfunktionen fungerer ikke.

- Der optages intet billede, hvis der ikke registreres et smilende ansigt. [Detaljer]

Funktionen anti-slør fungerer ikke.

- Funktionen anti-slør fungerer muligvis ikke korrekt ved optagelse om natten.

- Optag, når du har trykket udløserknappen halvvejs ned.

Optagelse tager lang tid.

- Hvis lukkerhastigheden bliver langsommere end en bestemt hastighed, f.eks. når du optager billeder i mørke omgivelser, reducerer kameraet automatisk billedstøjen. Denne funktion kaldes NR (støjreduktion) lukkerhastighed og optagetiden tager længere tid.

Billedet er ude af fokus.

- Motivet er for tæt på. Når du optager, skal du sørge for at placere objektivet længere væk fra motivet end den korteste optageafstand (ca. 5 cm (W)/100 cm (T) fra objektivet).

- (Nattescene), (Landskab) eller (Fyrværkeri)-tilstand er valgt i Valg af motiv ved optagelse af stillbilleder.

Zoom fungerer ikke.

- Du kan ikke bruge optisk zoom i tilstanden Panorering.

- Du kan ikke anvende Smart zoom alt efter billedformatet. [Detaljer]

- Du kan ikke anvende digital zoom, når:

- Smiludløseren er aktiveret.

- [Selvudløser] er indstillet til [Selvportræt, én person] eller [Selvportræt, to personer].

Kan ikke vælge Registrering af ansigter-funktionen.

- Du kan kun vælge Registrering af ansigter, når fokuseringsmetoden er indstillet til [Multi-AF]og [Lysmålermetode] er indstillet til [Multi].

Blitzen fungerer ikke.

- Du kan ikke bruge blitzen, når:

- Der er valgt indstillinger for kontinuerlig optagelse. [Detaljer]

- Tilstanden (Nattescene), (Høj følsomhed) eller (Fyrværkeri) er valgt under Valg af motiv.

- Under optagelse i tilstanden Panorering.

- Under optagelse i Filmtilstand.

- Indstil blitzen til (Til), når Valg af motiv-tilstanden er indstillet til tilstanden (Landskab), (Gourmet), (Kæledyr), (Strand) eller (Sne). [Detaljer]

Der opstår hvide runde slørede pletter på billeder, som er optaget med blitz.

- Partikler (støv, pollen osv.) i luften reflekterede blitzlyset og kom med på billedet. Dette er ikke en funktionsfejl. [Detaljer]

Nærbilledfunktionen (Makro) fungerer ikke.

- Kameraet justerer automatisk fokus. Tryk og hold udløserknappen halvvejs ned. Fokusjusteringen kan tage noget tid, når du optager et motiv på tæt hold.

- Tilstanden (Landskab), (Nattescene) eller (Fyrværkeri) er valgt under Valg af motiv.

Dato og klokkeslæt vises ikke på skærmen.

- Dato og klokkeslæt vises ikke under optagelse. De vises kun under afspilning.

F-værdien og lukkerhastigheden blinker, når du trykker udløserknappen halvvejs ned.

- Eksponeringen er forkert. Korriger eksponeringen. [Detaljer]

Billedets farver er ikke korrekte.

- Juster hvidbalancen. [Detaljer]

Der opstår hvide eller lilla striber på lyse områder af motivet, eller hele skærmen med billedet bliver rødligt.

- Dette fænomen kaldes for udtværing. Dette er ikke en funktionsfejl. Udtværing optages ikke med på stillbilleder, men det optages som striber eller uensartede farver på Panoreringsbilleder eller film.
  ("Lyse områder" referer til solen eller elektrisk belysning, der er meget lysere end omgivelserne.)

Der vises støj i billedet, når du kigger på skærmen i mørke omgivelser.

- Kameraet forsøger at øge skærmens synlighed ved midlertidigt at gøre billedet lysere i tilfælde af svag belysning. Dette vil ikke påvirke det billede, der optages.

Motivets øjne bliver røde.

- Indstil [Rødøjereduktion] til [Auto] eller [Til]. [Detaljer]

- Fotografer motivet på tættere hold end blitzens rækkevidde ved brug af blitz.

- Oplys lokalet, og fotografer motivet.

- Retoucher billedet med [Retouchering] [Rødøjekorrektion] i visningsmenuen [Detaljer] eller korriger med "PlayMemories Home" [Detaljer].

Der opstår prikker, som forbliver på skærmen.

- Dette er ikke en funktionsfejl. Disse prikker optages ikke.

Der kan ikke tages billeder i rækkefølge.

- Den interne hukommelse eller hukommelseskortet er fyldt op. Slet billeder, du ikke behøver. [Detaljer] [Detaljer]

- Batteriniveauet er lavt. Indsæt et opladet batteri.

Det samme billede optages flere gange.

- Indstil [Indstillinger f. kont. optagelse] til [Enkelt optagelse]. [Detaljer]

- [Scenegenkendelse] er indstillet til [Avanceret]. [Detaljer]

Tilbage til top