Cyber-shot-brugervejledning
Udskriv
Hovedside > Fejlfinding > Fejlfinding > Batteri og strøm

## Batteri og strøm

Kan ikke sætte batteriet ind i kameraet.

- Sørg for, at batteriet vender i den rigtige retning, og indsæt det, indtil batteriudløser-mekanismen låses.

Kameraet kan ikke tændes.

- Efter indsætning af batteriet i kameraet kan det tage nogle få øjeblikke for kameraet at varme op.

- Sørg for at kontrollere, at batteriet er sat korrekt i.

- Batteriet aflades gradvist ved naturlig afladning, selv hvis du ikke bruger det.
  Sørg for at oplade batteriet, inden du anvender kameraet.

- Kontroller, at batteriet er af typen NP-BN eller NP-BN1.

Strømmen slukkes pludseligt.

- Afhængigt af kameraets og batteriets temperatur kan strømmen muligvis automatisk slås fra for at beskytte kameraet. I dette tilfælde vises der en meddelelse på skærmen, inden strømmen slås fra.

- Hvis du ikke anvender kameraet i et vist stykke tid, mens kameraet er tændt, og [Økotilstand] er indstillet til [Standard] eller [Maks.], slukker kameraet automatisk for at forhindre afladning af batteriet. Tænd for kameraet igen.

Indikatoren for resterende opladning er forkert.

- Dette sker, når du anvender kameraet på et ekstremt varmt eller koldt sted.

- Batterikapaciteten aftager med tiden og med gentaget brug. Hvis brugstiden mellem opladningerne bliver væsentligt mindre, er det nok tid til at udskifte det med et nyt.

Kan ikke oplade batteriet, mens det er sat ind i kameraet.

- Du kan ikke oplade batteriet vha. lysnetadapteren (sælges separat). Anvend batteriopladeren (medfølger) til at oplade batteriet.

CHARGE-lampen blinker under opladning af batteriet.

- Kontroller, at batteriet er af typen NP-BN eller NP-BN1.

- CHARGE-lampen blinker uregelmæssigt, når du anvender et batteri, som ikke har været brugt i lang tid.

- CHARGE-lampen (på den medfølgende batterioplader) har to blinkemønstre, et hurtigt blink (med et interval på ca. 0,15 sekund) og et langsomt blink (med et interval på ca. 1,5 sekund). Hvis lampen blinker hurtigt, skal du fjerne det batteri, der er ved at oplade, og derefter indsætte det samme batteri i batteriopladeren igen (indtil det klikker). Hvis lampen blinker hurtigt igen, kan dette indikere et problem med batteriet.
  Hvis lampen blinker langsomt, er opladeren i standby-tilstand, og opladningen er midlertidigt stoppet. Opladningen stopper midlertidigt, og opladeren går i standby-tilstand, når temperaturen er uden for det område, der er passende til opladning. Opladningen genoptages og lampen CHARGE lyser, når temperaturen igen ligger i et område, der egnet til opladning.
  Det anbefales at oplade batteriet inden for det passende temperaturområde, dvs. mellem 10 °C og 30 °C.

- Se [Detaljer] angående flere oplysninger.

Tilbage til top